**ΔΕΛΤΙΟ ΤΥΠΟΥ**

**EΛΛΗΝΙΚΟ ΙΝΣΤΙΤΟΥΤΟ ΕΠΙΧΕΙΡΗΜΑΤΙΚΗΣ ΗΘΙΚΗΣ (ΕΒΕΝ GR)**

**Με στόχο την εξέλιξη του θεσμού της Επιχειρηματικής Ηθικής και τη δημιουργία υπεραξίας στο πρόγραμμα που έχει αναπτυχθεί για την εκπαίδευση φοιτητών, θεσμοθετήθηκε Διαγωνισμός με απονομή βραβείου από το Ελληνικό Ινστιτούτο Επιχειρηματικής Ηθικής, για την καλύτερη διπλωματική εργασία με θέμα που θα έχει ως επίκεντρο το μοντέλο EBEN RME (Responsible Management Excellence )**

**Ειδικότερα, όπως ενημερώνει ο κ. Γκορτζής Πρόεδρος του ΕΒΕΝ Eλλάδας και Ευρώπης οι μεταπτυχιακοί φοιτητές οποιουδήποτε Ελληνικού Πανεπιστημίου θα μπορούν να συμμετέχουν σε έναν διαγωνισμό, όπου θα αναπτύξουν μια μελέτη με προκαθορισμένο θέμα.**

**Το θέμα για την περίοδο 2017-2018 θα είναι:**

**“ Η Επιχειρηματική Ηθική και ο ρόλος της κουλτούρας σε έναν Οργανισμό ’’**

**H αξιολόγηση θα γίνεται από επταμελή επιτροπή καθηγητών. Η επιλεγόμενη ως καλύτερη εργασία, θα επιλέξει ως βραβείο ένα μεταξύ των (α) παρουσίαση της μελέτης του στο πλαίσιο της Ετήσιας Tελετής Aπονομής των Βραβείων του EBEN GR και (β) λήψη υποτροφίας μεταπτυχιακού προγράμματος του Πανεπιστημίου Λευκωσίας στη διοίκηση επιχειρήσεων, επιτόπιο ή εξ’ αποστάσεως.**

**Η δεύτερη καλύτερη εργασία θα λάβει ως βραβείο, εκείνο που δεν επελέγη (1, ανωτέρω) Οι τρεις καλύτερες εργασίες θα παρουσιαστούν σε ειδική εκδήλωση του ΕΒΕΝ στην Ελλάδα. Οι πέντε καλύτερες εργασίες θα αναρτηθούν στην ιστοσελίδα του ΕΒΕΝ Gr (**[**www.eben.gr**](http://www.eben.gr)**)**

**ΧΟΡΗΓΟΙ του θεσμού είναι η ALPHA BANK και το ΠΑΝΕΠΙΣΤΗΜΙΟ ΛΕΥΚΩΣΙΑΣ .**

**ΑΚΑΔΗΜΑΪΚΟΙ ΥΠΟΣΤΗΡΙΚΤΕΣ είναι το ΠΑΝΤΕΙΟ Πανεπιστήμιο και το ΟΙΚΟΝΟΜΙΚΟ ΠΑΝΕΠΙΣΤΗΜΙΟ ΑΘΗΝΩΝ.**

 **Χορηγός επικοινωνίας η Ναυτεμπορική. Για οποιαδήποτε επιπλέον πληροφορία, μπορείτε να επικοινωνήστε μέσω του e-mail:** [**info@eben.gr**](http://gr.mc273.mail.yahoo.com/mc/compose?to=info@eben.gr) **με την Διοικητική Λειτουργό κα Νικολέττα Μπούρα, ή να επισκεφτείτε την επίσημη ιστοσελίδα του οργανισμού στο** [**www.eben.gr**](http://www.eben.gr/)